Nafarroako Parlamentuko Hezkuntza Batzordeak, 2018ko ekainaren 13an egindako bileran, honako erabaki hau onetsi zuen: “Erabakia. Horren bidez, Hezkuntza Departamentua premiatzen da berariazko jarduketa plan bat egin dezan eskola-porrotari aurre egiteko eta derrigorrezko irakaskuntzetako ikasleen igarotze-tasak areagotzeko”.

Legebiltzarreko Erregelamenduko 114. artikuluan ezarritakoa betez, aipatu erabakia Nafarroako Parlamentuko Aldizkari Ofizialean argitara dadin agintzen dut. Hona testua:

“Nafarroako Parlamentuak Hezkuntza Departamentua premiatzen du berariazko jarduketa plan bat egin dezan Nafarroako hezkuntza-sistemako eskola-porrotari aurre egiteko eta derrigorrezko irakaskuntzetako ikasleen igarotze-tasak areagotzeko. Planak jaso egin beharko du zer neurri zehatz garatuko diren eta zer aurrekontu-premia egonen den den plana 2018-2019 ikasturtean garatzeko”.

Iruñean, 2018ko ekainaren 14an

Lehendakaria: Ainhoa Aznárez Igarza